**ΠΑΡΑΡΤΗΜΑ ΙΙ – Ειδική Συγγραφή Υποχρεώσεων - Πίνακες Συμμόρφωσης**

ΤΕΧΝΙΚΗ ΠΡΟΣΦΟΡΑ

Ο Πίνακας Συμμόρφωσης με τις γενικές απαιτήσεις και τις απαιτήσεις υποδομών που ακολουθεί, πρέπει να συμπληρωθεί από τους Προσφέροντες.

Επεξήγηση των στηλών των πινάκων

α) Στήλη **ΕΝΟΤΗΤΑ**:

Στη στήλη αυτή αναγράφεται η ενότητα των στοιχείων που περιγράφονται στην επόμενη στήλη.

β) Στήλη **ΧΑΡΑΚΤΗΡΙΣΤΙΚΑ**:

Στη στήλη αυτή περιγράφονται αναλυτικά οι αντίστοιχοι τεχνικοί όροι, υποχρεώσεις ή επεξηγήσεις, για τα οποία θα πρέπει να δοθούν αντίστοιχες απαντήσεις.

γ) Στήλη **ΑΠΑΙΤΗΣΗ**:

Στη στήλη αυτή έχουν συμπληρωθεί:

1. Η λέξη "ΝΑΙ", που σημαίνει ότι η αντίστοιχη προδιαγραφή είναι υποχρεωτική

2. Ένας αριθμός που σημαίνει υποχρεωτικό αριθμητικό μέγεθος της προδιαγραφής (μέγιστο ή ελάχιστο)

3. Αν η λέξη «ΝΑΙ» ή οποιοδήποτε άλλο αριθμητικό ή ποιοτική περιγραφή λείπει, τότε η προδιαγραφή είναι επιθυμητή και όχι υποχρεωτική

Η μη τήρηση των ανωτέρω συνιστά λόγο απόρριψης της προσφοράς.

δ) Στήλη **ΑΠΑΝΤΗΣΗ**:

Στη στήλη αυτή σημειώνεται η απάντηση των Προσφερόντων που έχει τη μορφή:

1. ΥΠΑΡΧΕΙ: η αντίστοιχη προδιαγραφή καλύπτεται, ενδεχομένως με παραμετροποίηση

2. ΘΑ ΥΛΟΠΟΙΗΘΕΙ: η αντίστοιχη προδιαγραφή δεν καλύπτεται και απαιτεί ανάπτυξη η οποία θα εκτελεστεί στο πλαίσιο του Έργου

3. ΔΕΝ ΚΑΛΥΠΤΕΤΑΙ: η αντίστοιχη προδιαγραφή δεν δύναται να καλυφθεί

4. Ένα αριθμητικό μέγεθος που δηλώνει την ποσότητα του αντίστοιχου χαρακτηριστικού στην πρόσφορα

ε) Στήλη **ΠΑΡΑΠΟΜΠΗ**:

Στη στήλη αυτή αναγράφεται σαφής παραπομπή σε αντίστοιχο σημείο της τεχνικής προσφοράς (μέσω αύξοντα αριθμού σελίδας τεχνικού εγχειριδίου, εγγράφου ή δημοσιεύματος) με το οποίο υποστηρίζονται οι πληροφορίες που έχουν παρατεθεί στις προηγούμενες στήλες.

Είναι επιθυμητή η όσον το δυνατόν πληρέστερη συμπλήρωση και οι παραπομπές να είναι κατά το δυνατόν συγκεκριμένες (π.χ. Τεχνικό Φυλλάδιο 3, Σελ. 4 ).

Είναι υποχρεωτική η απάντηση σε όλα τα σημεία των Πινάκων Συμμόρφωσης (υποχρεωτικά και επιθυμητά) και η παροχή όλων των πληροφοριών που ζητούνται. Μη συμμόρφωση συνιστά λόγο απόρριψης της προσφοράς.

Οι απαντήσεις και οι παραπομπές θα είναι γραμμένες στην ελληνική γλώσσα.

Τα τεχνικά στοιχεία των προσφορών και το συναφές έντυπο υλικό που τεκμηριώνουν τα σχόλια της στήλης παραπομπών θα είναι στην ελληνική ή αγγλική γλώσσα.

Προσφορές στις οποίες η παραπομπή δίνεται λανθασμένα, ή δεν επεξηγείται λεπτομερώς η σχετική προδιαγραφή, θα απορρίπτονται ως απαράδεκτες.

Οι συσκευές των προς προμήθεια υλικών θα έχουν προδιαγραφές ασφαλείας ηλεκτρομαγνητικής συμβατότητας (EMC) και ηλεκτρομαγνητικών παρεμβολών (ΕΜΙ) και θα συνοδεύεται από αντίγραφα των εν λόγω πιστοποιητικών ή ενυπόγραφων επίσημων εγγράφων που το βεβαιώνουν. Επίσης, θα συνοδεύεται από σήμανση πιστότητας CE (CE mark).

**ΠΙΝΑΚΑΣ ΣΥΜΟΡΦΩΣΗΣ**

|  |  |  |  |  |
| --- | --- | --- | --- | --- |
| **Α/Α** | **ΣΤΟΙΧΕΙΑ ΔΙΑΚΗΡΥΞΗΣ** | | **ΣΤΟΙΧΕΙΑ ΠΡΟΣΦΟΡΑΣ** | |
| **ΠΡΟΔΙΑΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ** |
| **1** | **Συσκευή X-RAY ελέγχου αποσκευών** |  |  |  |
| 1.1 | Η ακτινοσκοπική συσκευή ελέγχου θα είναι καινούρια και αμεταχείριστη και θα μπορεί να ελέγχει χειραποσκευές και αποσκευές με μέγιστες διαστάσεις: 75cm πλάτος και 55cm ύψος μέσω τούνελ και θα συνοδεύεται από τον απαραίτητο για την λειτουργία της εξοπλισμό και παρελκόμενα, ήτοι:  • Ολοκληρωμένο σταθμό εργασίας, που θα περιλαμβάνει τροχήλατο τραπέζι εργασίας, μία (1) οθόνη 19΄΄ και εργονομικό χειριστήριο, τα οποία θα μπορούν να τοποθετηθούν σε απόσταση περίπου 2m από τη συσκευή.  • Προεκτατικοί ραουλόδρομοι μήκους περίπου 100cm στην είσοδο και την έξοδο της συσκευής.  • Το απαραίτητο λογισμικό και λειτουργικό σύστημα για την εύρυθμη λειτουργία της συσκευής, το οποίο θα είναι σύγχρονης τεχνολογίας.  • UPS κατάλληλο για την ομαλή απενεργοποίησή του εσωτερικού υπολογιστικού συστήματος, σε περίπτωση διακοπής της κύριας τάσης τροφοδοσίας. | **NAI** |  |  |
| **1.2** | Η συσκευή προορίζεται για την επιτυχή αναγνώριση μεταλλικών αντικειμένων, εκρηκτικών, όπλων, ναρκωτικών, κλπ, τα οποία μπορεί να βρίσκονται μέσα σε αντικείμενα. Θα πρέπει να έχει τη δυνατότητα να διαχωρίζει τα αντικείμενα σε οργανικά, ανόργανα και μικτά, ανάλογα με τον ατομικό τους αριθμό (Ζ) και το ποσοστό απορρόφησης των παραγόμενων ακτίνων (Χ) και το πάχος τους. Η ανίχνευση και ο διαχωρισμός των αντικειμένων σε οργανικά (organics), μέταλλα (inorganics) και μικτά (mixed) θα ολοκληρώνεται με μια διέλευση των αντικειμένων μέσα από τη συσκευή. Η απεικόνιση δε, των αντικειμένων στην οθόνη μετά τον διαχωρισμό τους θα γίνεται με ξεχωριστό χρώμα. | **ΝΑΙ** |  |  |
| **Τεχνικές και Επιχειρησιακές Απαιτήσεις** | |  |  |  |
| **1.3** | Συνθήκες λειτουργίας της συσκευής:  • Θερμοκρασία περιβάλλοντος : 0°C έως 40°C τουλάχιστον και σχετική υγρασία μέχρι 90%.  • Η τάση τροφοδοσίας: 230V AC (±10%)/50Hz.  • Κατανάλωση ρεύματος μικρότερη από 1 kVA. | **ΝΑΙ** |  |  |
| **1.4** | Η συσκευή θα είναι εφοδιασμένη με τέσσερις (4) τροχούς για την εύκολη μετακίνηση της. | **ΝΑΙ** |  |  |
| **1.5** | Ο ταινιόδρομος (ιμάντας) θα πρέπει να είναι ικανός για έλξη φορτίων (ισομερώς κατανεμημένων) βάρους 150kg τουλάχιστον και να έχει τη δυνατότητα αναστροφής κίνησης (reverse) κατά την επιθυμία του χρήστη. Το ύψος του ιμάντα μεταφοράς από το δάπεδο να είναι μεταξύ 65cm και 85cm. | **ΝΑΙ** |  |  |
| **1.6** | Η συσκευή θα διαθέτει για λόγους ασφαλείας και σύστημα παρακολούθησης του ρυθμού δόσης ελεγχόμενο από το μενού εντολών. | **ΝΑΙ** |  |  |
| **1.7** | Το περιεχόμενο των υπό έλεγχο αντικειμένων κλπ. θα απεικονίζεται σε monitor που θα πρέπει να έχει τουλάχιστον τα κάτωθι χαρακτηριστικά:  • μέγεθος οθόνης 19”  • ανάλυση resolution τουλάχιστον 1280x1024 pixels στα 75Hz | **ΝΑΙ** |  |  |
| **1.8** | Το περιεχόμενο των ελεγχόμενων αντικειμένων κλπ. να απεικονίζεται σε έγχρωμο monitor με εμφάνιση σε 3 χρώματα (οργανικά – ανόργανα – μικτά), για την απεικόνιση του περιεχομένου των αποσκευών - αντικειμένων, ήτοι οργανικά με πορτοκαλί χρώμα, μικτά με πράσινο χρώμα και ανόργανα με μπλε χρώμα. | **ΝΑΙ** |  |  |
| **1.9** | Η συσκευή να έχει δυνατότητα παραμονής των τελευταίων τουλάχιστον πέντε (5) εικόνων στην οθόνη για απεριόριστο χρόνο και μέχρι τη διέλευση νέων αντικειμένων | **ΝΑΙ** |  |  |
| **1.10** | Για την γεννήτρια ακτίνων Χ, θα πρέπει να δηλωθεί το ρεύμα ανόδου και η τάση ακτινοβόλησης σε keV. Η ελάχιστη αποδεκτή τάση ακτινοβόλησης είναι τα 160 KeV για άριστη ποιότητα εικόνας, ενώ το ρεύμα ανόδου θα πρέπει να είναι μικρότερο από 0.8mA για μικρότερη καταπόνηση της γεννήτριας. | **ΝΑΙ** |  |  |
| **1.11** | Η διαπερατότητα (PENETRATION) της δέσμης X-RAY θα είναι ικανότητας να διαπερνά εγγυημένα τουλάχιστον 35mm πάχος ατσαλιού | **ΝΑΙ** |  |  |
| **1.12** | Η διακριτικότητα (RESOLUTION) της εικόνας θα παρέχει εγγυημένη δυνατότητα διάκρισης σύρματος με διάμετρο τουλάχιστον 40 AWG. | **ΝΑΙ** |  |  |
| **1.13** | Το σύστημα παραγωγής εικόνων (detection system) θα συνίσταται από υψηλής ευκρίνειας ανιχνευτές με διπλή σειρά φωτοδιόδων. Ο συνολικός αριθμός φωτοδιόδων θα είναι τουλάχιστον 1.900. | **ΝΑΙ** |  |  |
| **1.14** | Οπτικές ενδείξεις θα δείχνουν την ενεργοποίηση της γεννήτριας και της λειτουργίας της συσκευής επάνω στο ικρίωμα της συσκευής και στο πληκτρολόγιο. | **ΝΑΙ** |  |  |
| **1.15** | Δύο (2) μετρητές αριθμού ελεγχόμενων χειραποσκευών εκ των οποίων ο ένας με δυνατότητα μηδενισμού και ο δεύτερος χωρίς δυνατότητα μηδενισμού. | **ΝΑΙ** |  |  |
| **1.16** | Η διαρρέουσα ακτινοβολία σε οποιοδήποτε σημείο σε απόσταση 5cm γύρω από τη συσκευή δεν πρέπει να υπερβαίνει τα 2μSv/hr. | **ΝΑΙ** |  |  |
| **1.17** | Η απορροφούμενη δόση στο υπό έλεγχο αντικείμενο δεν θα πρέπει να υπερβαίνει τα 2 μSν ανά εξέταση αντικειμένου. | **ΝΑΙ** |  |  |
| **1.18** | Το ποσοστό (δόση) ακτινοβολίας πάνω στο προς ανίχνευση αντικείμενο θα είναι τέτοιο ώστε να μην επηρεάζει φωτογραφικά films (έγχρωμα και ασπρόμαυρα) των 1600ASA και για 20 διελεύσεις τουλάχιστον καθώς επίσης και για διελεύσεις τροφίμων και φαρμάκων μέσα από τη συσκευή. Να προσκομισθούν στο φάκελο της προσφοράς πιστοποιητικά ανεξάρτητου Ευρωπαϊκού κέντρου πιστοποιήσεων με ένδειξη του αριθμού της τεχνικής αναφοράς, όπου θα βεβαιώνεται ότι δεν επηρεάζονται τρόφιμα, φάρμακα, φωτογραφικά και ιατρικά films. | **ΝΑΙ** |  |  |
| **1.19** | Να υπάρχει δυνατότητα ψηφιακής μεγέθυνσης της εικόνας Χ32 φορές τουλάχιστον, σε συνεχή ή προκαθορισμένα βήματα για την καλύτερη αξιολόγηση της εικόνας από τον χειριστή χωρίς την απώλεια ποιότητας και χωρίς το φαινόμενο εμφάνισης pixels. | **ΝΑΙ** |  |  |
| **1.20** | Δυνατότητα ανάκλησης και επεξεργασίας προηγούμενων ελεγμένων αντικειμένων, καθώς και δυνατότητα καταγραφής τους σε κοινό USB flash memory. | **ΝΑΙ** |  |  |
| **1.21** | Η ψηφιοποίηση της εικόνας θα γίνεται τουλάχιστον σε επίπεδο 14 bit, ενώ η επεξεργασία της σε επίπεδο 24bit. | **ΝΑΙ** |  |  |
| **1.22** | Η συσκευή θα είναι εφοδιασμένη με αυτόματο σύστημα υποβοήθησης του χειριστή στον εντοπισμό υπόπτων αντικειμένων. Τα ύποπτα αντικείμενα θα μπορούν να μαρκάρονται αυτόματα µε χρωματικό πλαίσιο, με διαφορετικό χρώμα ανά κατηγορία (ξεχωριστό χρώμα για τα αντικείμενα με μεγάλη απορρόφηση, τα εκρηκτικά και για τα ναρκωτικά). Το αυτόματο σύστημα εντοπισμού υπόπτων αντικειμένων θα πρέπει να διαθέτει τουλάχιστον 15 διαφορετικές ομάδες εκρηκτικών υλών, οι οποίες θα πρέπει να δηλωθούν στην προσφορά. Το αυτόματο σύστημα υποβοήθησης ανίχνευσης υπόπτων αντικειμένων θα πρέπει να έχει ελεγχθεί για την αξιοπιστία του από τουλάχιστον μία Κρατική Αρχή Ασφάλειας του Εσωτερικού με δυνατότητα πραγματοποίησης δοκιμών με εκρηκτικά. Τούτο θα αποδεικνύεται με την προσκόμιση έγγραφης βεβαίωσης της Αρχής στον φάκελο της Προσφοράς. | **ΝΑΙ** |  |  |
| **1.23** | Το αυτόματο σύστημα υποβοήθησης του χειριστή στον εντοπισμό υπόπτων αντικειμένων, θα πρέπει να βαθμονομείται εύκολα από το προσωπικό χειρισμού, με κατάλληλο βοηθητικό εξοπλισμό βαθμονόμησης που θα παραδοθεί μαζί με την συσκευή για την μέγιστη δυνατή αξιοπιστία. | **ΝΑΙ** |  |  |
| **1.24** | Ο υπολογιστής για την επεξεργασία και αποθήκευση δεδομένων και εικόνων (τουλάχιστον 50.000 εικόνων) θα είναι τελευταίας γενιάς και εγκατεστημένος εντός της συσκευής. | **ΝΑΙ** |  |  |
| **1.25** | Θα πρέπει να διατίθεται δυνατότητα αυτόματης προσαρμογής του μεγέθους της εικόνας του αντικειμένου στην οθόνη για την διευκόλυνση του χειριστή. | **ΝΑΙ** |  |  |
| **1.26** | Το λογισμικό της συσκευής θα επιτρέπει την αυτόματη αποκάλυψη αντικειμένων που είναι τοποθετημένα πίσω από άλλα με μεγάλη απορρόφηση στην ακτινοβολία. Η αυτόματη αποκάλυψη θα σηματοδοτείται τουλάχιστον με τοποθέτηση χρωματικού πλαισίου. | **ΝΑΙ** |  |  |
| **1.27** | Θα υπάρχει δυνατότητα ταυτόχρονης εφαρμογής δύο (2) διαφορετικών φίλτρων επεξεργασίας εικόνας για ασφαλέστερη εκτίμηση της εικόνας από το προσωπικό χειρισμού. | **ΝΑΙ** |  |  |
| **1.28** | Η προσφερόμενη συσκευή θα φέρει τη σήμανση CE σύμφωνα με τις Κοινοτικές Οδηγίες:  • 2006/42/ΕΚ σχετικά με τα μηχανήματα  • 2014/30/ΕΕ σχετικά με την ηλεκτρομαγνητική συμβατότητα.  • 2014/35/ΕΕ σχετικά με την χαμηλή τάση  Το σχετικό πιστοποιητικό CE να υποβληθεί με την προσφορά. | **ΝΑΙ** |  |  |
| **1.29** | Tο προσφερόμενο μοντέλο είναι πιστοποιημένο για τον έλεγχο χειραποσκευών ή αποσκευών από την STAC (Τεχνική Υπηρεσία Γαλλικής Υπηρεσίας Πολιτικής Αεροπορίας-Επίσημο Κέντρο δοκιμών της ΕΕ) ή την ελληνική Υπηρεσία Πολιτικής Αεροπορίας ή κάθε άλλο φορέα κράτους μέλους της ΕΕ, o οποίος είναι επιφορτισμένος, σύμφωνα με το Εθνικό Πρόγραμμα Ασφάλειας της Πολιτικής Αεροπορίας, με τα ζητήματα ελέγχου επιβατών και αποσκευών και ο οποίος δύναται να παράσχει πιστοποιήσεις αναφορικά με τα ακτινοσκοπικά μηχανήματα που προορίζονται για τον έλεγχο αποσκευών και χειραποσκευών ισοδύναμες προς τις πιστοποιήσεις που χορηγεί η Τεχνική Υπηρεσία της Γαλλικής Υπηρεσίας Πολιτικής Αεροπορίας και η ελληνική ΥΠΑ. Το σχετικό έγγραφο να υποβληθεί στην Προσφορά | **ΝΑΙ** |  |  |
| **1.30** | Απαιτείται η συμμόρφωση του κατασκευαστή και του προμηθευτή με το πρότυπο της σειράς ISO 9001:2015. Τα σχετικά πιστοποιητικά να υποβληθούν στην προσφορά. | **ΝΑΙ** |  |  |
| **Γενικοί Όροι** | |  |  |  |
| **1.31** | Οι απαντήσεις να είναι αναλυτικές και επεξηγηματικές και να παραπέμπουν σε συγκεκριμένες παραγράφους των εγχειριδίων ή εγγράφων του Κατασκευαστή προς επαλήθευση. | **ΝΑΙ** |  |  |
| **1.32** | Ο προμηθευτής πρέπει να κατέχει και να υποβάλει στον φάκελο της Προσφοράς την ειδική άδεια ΙΕΠΥΑ, σύμφωνα με τις διατάξεις του Νόμου 2518/1997 όπως τροποποιήθηκε και ισχύει. | **ΝΑΙ** |  |  |
| **1.33** | Η παράδοση της συσκευής θα γίνει εντός πέντε (5) μηνών από την υπογραφή της σχετικής σύμβασης. | **ΝΑΙ** |  |  |
| **1.34** | Ο Ανάδοχος θα εγκαταστήσει την ακτινοσκοπική συσκευή X-RAY ελέγχου στις εγκαταστάσεις της Υπηρεσίας σε ακριβή θέση που θα του υποδειχτεί, η οποία θα διαμορφωθεί για την κάλυψη των απαιτήσεων εγκατάστασης. Ο προμηθευτής υποχρεώνεται να εκτελέσει πλήρως την εγκατάσταση της συσκευής και να την παραδώσει σε πλήρη λειτουργία σύμφωνα με τις οδηγίες του κατασκευαστικού οίκου. Όλα τα έξοδα παράδοσης και εγκατάστασης για θέση σε πλήρη και κανονική λειτουργία της συσκευής θα βαρύνουν τον Ανάδοχο. | **ΝΑΙ** |  |  |
| **1.35** | Ο προμηθευτής υποχρεούται στην παροχή δωρεάν εκπαίδευσης στον χειρισμό της συσκευής σε αριθμό υπαλλήλων που θα ορίσει η Υπηρεσία. Η εκπαίδευση θα διενεργηθεί επί της συσκευής, μετά τη θέση της σε πλήρη και κανονική λειτουργία, θα έχει ελάχιστη διάρκεια τριών (3) ωρών . | **ΝΑΙ** |  |  |
| **1.36** | Η συσκευή κατά την παράδοσή της, να συνοδεύεται από εγχειρίδια λειτουργίας στην Ελληνική ή Αγγλική γλώσσα. | **ΝΑΙ** |  |  |
| **1.37** | Η οριστική παραλαβή της συσκευής θα γίνει από την Επιτροπή Παραλαβής μετά από τη θέση της συσκευής σε πλήρη και κανονική λειτουργία και την ολοκλήρωση της εκπαίδευσης των χειριστών. | **ΝΑΙ** |  |  |
| **1.38** | Η συσκευή που θα προμηθεύσει ο Ανάδοχος πρέπει να είναι καινούρια, αμεταχείριστη, χωρίς ελαττώματα και να ικανοποιεί όλους τους όρους της Διακήρυξης που καθορίζουν τα τεχνικά χαρακτηριστικά της. | **ΝΑΙ** |  |  |
| **1.39** | Ο Ανάδοχος οφείλει να παρέχει εγγύηση καλής λειτουργίας της ηλεκτρονικής ακτινοσκοπικής συσκευής ελέγχου αντικειμένων (x-ray) για χρονική περίοδο τουλάχιστον δύο (2) ετών από την ημερομηνία πρωτοκόλλου οριστικής παραλαβής. Μέσα στον προαναφερόμενο χρόνο της εγγύησης, ο προμηθευτής υποχρεούται αδαπάνως στην άρση βλαβών που προέρχονται από κατασκευαστική ανωμαλία ή ατέλεια και δεν περιλαμβάνουν χειριστικό λάθος, εξωγενή αιτία ή ανωτέρα βία. Όλα τα κόστη αποκατάστασης (εργατικά, πιθανά ανταλλακτικά, μεταφορικά κλπ) στη διάρκεια της εγγύησης βαρύνουν τον Ανάδοχο. | **ΝΑΙ** |  |  |
| **1.40** | Κατά την περίοδο της εγγύησης καλής λειτουργίας, η προμηθεύτρια εταιρεία υποχρεούται -χωρίς επιπλέον χρέωση- να παρέχει προληπτική συντήρηση σύμφωνα με τις οδηγίες, απαιτήσεις και προδιαγραφές του Κατασκευαστικού Οίκου. | **ΝΑΙ** |  |  |
| **1.41** | Η τεχνική εξυπηρέτηση (άρση δυσλειτουργιών, βλαβών, προληπτική συντήρηση κλπ) πρέπει να γίνεται αποκλειστικά από έμπειρους, εξειδικευμένους και εκπαιδευμένους από το εργοστάσιο του κατασκευαστή τεχνικούς και ο προμηθευτής να διαθέτει βαθμονομημένα, από την ΕΕΑΕ, δοσίμετρα (όργανα μέτρησης της ακτινοβολίας) για την μέτρηση της δόσης. Να κατατεθεί στο φάκελο της Προσφοράς βεβαίωση του εργοστασίου Κατασκευής για τους τεχνικούς (ονομαστικά) που θα προσφέρουν τεχνική εξυπηρέτηση. | **ΝΑΙ** |  |  |
| **1.42** | Ο προμηθευτής πρέπει να εγγυηθεί την διαθεσιμότητα ανταλλακτικών, παρελκομένων και αναλωσίμων (εάν υπάρχουν) για περίοδο τουλάχιστον δέκα (10) ετών από την οριστική παραλαβή της συσκευής. | **ΝΑΙ** |  |  |